จงเสนอไอเดียความเสี่ยงในการเล่นหุ้นของนักลงทุนรายย่อยที่เป็นผลมาจากทั้งระบบ (Systematic Risk หรือ Market Risk) คืออะไรบ้าง
ความเสี่ยงที่เป็นผลมาจากทั้งระบบ (Systematic Risk หรือ Market Risk) ความเสี่ยงประเภทนี้เป็นความเสี่ยงประเภทโปรเหมาๆ โดนทีก็โดนกันทั้งตลาดหุ้น มักเกิดขึ้นจากปัจจัย “มหภาค” (Macro Factors) ซึ่งส่งผลให้เกิดผลกระทบต่ออัตราผลตอบแทนของหลักทรัพย์โดยรวม ตัวอย่างของความเสี่ยงจำพวกนี้ก็เช่น
- ความเสี่ยงจากอัตราดอกเบี้ย (Interest Rate Risk)
- ความเสี่ยงจากการเมือง (Political Risk)
- ความเสี่ยงจากสภาวะตลาด (Market Risk)
- ความเสี่ยงจากสภาวะการณ์ที่ไม่คาดคิด (Event Risk)

โดยที่ในเชิงวิชาการทั่วๆไปนั้น ว่ากันว่าความเสี่ยงประเภทนี้เป็นความเสี่ยงที่เราไม่สามารถควบคุมและทำให้หมดไปหรือบรรเทาลงได้ (เพราะการกระจายความเสี่ยงจะไม่มีผลต่อความเสี่ยงจำพวกนี้) มันจึงเป็นความเสี่ยงที่นักลงทุนทุกคนจำยอมต้องแบกรับเอาไว้

อย่างไรก็ตาม สำหรับคนที่เป็นนักเก็งกำไรแล้ว ในความคิดของผมพวกเรามีเครื่องมือที่ทรงพลังที่สุดอย่างหนึ่งในการจัดการกับมันอยู่ (หรืออย่างน้อยก็บรรเทาลงไป) นั่นก็คือการ “ตัดขาดทุน” เพื่อหยุดความเสียหายที่จะเกิดขึ้นก่อนมันจะลามไปทั้งพอร์ทนั่นเอง นี่เป็นสิ่งที่นักลงทุนหลายๆคนอาจไม่เห็นด้วย เพราะพวกเขามักมองว่ามันอาจทำให้เขาต้องสูญเสียโอกาสได้กำไรไปหากมันวิ่งกลับขึ้นมาหรือแม้กระทั่งเจ็บปวดเกินกว่าที่จะทำมัน อย่างไรก็ตาม นี่ก็เป็นเครื่องมือไม่กี่อย่างสำหรับนักเล่นหุ้นทั่วๆไปในการที่จะเอาตัวรอดอย่างง่ายดายที่สุดเมื่อตลาดขาลงครั้งใหญ่มาถึง (เช่นวิกฤติต้มยำกุ้งหรือแฮมเบอร์เกอร์ที่ผ่านมา) โดยที่จะทำให้พวกเราไม่ต้องแบกรับ Drawdown หรือ แผลขนาดใหญ่ ที่ไม่รู้ว่าเมื่อไหร่จะปิดลงให้เสียทั้งเงินทองและสุขภาพจิตไป
ความรู้ทางการเงิน,การวิเคราะห์ทางการเงิน & เศรษฐศาสตร์การเงิน